Sá frábæri árangur sem Ásta Birna Magnúsdóttir hefur náð í golfinu hefur að sjálfsögðu vakið umtalsverða athygli hér í heimbæ hennar á Djúpavogi , en síðustu tvö ár hefur Ásta slegið rækilega í gegn á helstu stórmótum hér innanlands . Að þessu tilefni þótti forsvarsmönnum sveitarfélagsins við hæfi þegar Ásta var stödd hér á heimaslóðum að heiðra hana með sérstökum hætti . Oddviti sveitarfélagsins Andrés Skúlason færði að þessu tilefni Ástu Birnu blómvönd í dag í ráðhúsinu Geysi með korti sem hafði eftirfarandi texta : Ásta Birna Magnúsdóttir Innilega til hamingju með stórglæsilegan árangur í íþrótt þinni . Þú hefur verið frábær fyrirmynd innan sem utan vallar og ert góð hvatning fyrir ungt íþróttafólk á Djúpavogi . Íbúar Djúpavogshrepps eru stoltir af afrekum þínum og óska þér alls velfarnaðar og áframhaldandi frama í golfinu á innlendum - sem erlendum vettvangi á komandi árum . BaráttukveðjurÍbúar Djúpavogshrepps Þá færði oddviti Ástu Birnu nýjasta Neistagallann að gjöf frá félaginu og sagði oddviti að því tilefni í gríni að með þessu væri auðvitað verið að tryggja að hún gleymdi örugglega ekki gamla góða félaginu sínu og sagði þá Ásta að það væri að sjálfsögðu engin hætta á því . Þann 20 sept. næstk . Það verður því sannarlega spennandi að fylgjast með Ástu Birnu á næstu mánuðum og misserum og auðvitað óskum við hér að lokum Ástu Birnu alls hins besta á framabrautinni á komandi árum . AS Golfarinn Ásta Birna Magnúsdóttir og Andrés Skúlason oddviti í ráðhúsinu Geysi í dag Ásta Birna fær Neistagalla í gjöf frá UMF. Neista Svo var tekin mynd úti á lóðinni við Geysi með golfsettið Og að sjálfsögðu tók Ásta Birna flotta sveiflu fyrir ljósmyndarann Sveiflan flott með Búlandstindinn í baksýn